Հայաստանում Գերմանիայի Դաշնային Հանրապետության դեսպանությունը 2012թ. ապրիլին Արմենին Շենգեն վիզա է տվել, որն ուժի մեջ էր նույն ամսվա 19-ից մինչև հուլիսի 17-ը: Արմենը պատմում է, որ Գերմանիայի հիվանդանոցից Վրեժ Փարվանյանի հիվանդության վերաբերյալ փաստաթղթեր են ուղարկել դեսպանատուն. «Բայց դեսպանատանը վաճառք չի կարելի գրել. գրած ա, որ երիկամս տալիս եմ իմ բարեկամին: Հարցրին՝ ծախսերը Փարվանյանների վրա՞ է, ասացի՝ հա: Հարցրին՝ քո հետագա բուժումներն ո՞վ պետք է անի, ասացի՝ սաղ իրենք են անելու: Չհարցրին էլ, թե ինձ ինչ բարեկամ են, վիզան տվեցին, գնացի»: